OpenLLM-France/wikimedia huggingface dataset:
# Sarlacc

Sarlacc Star Wars film sagako pertsonaia bat da. Lehen aldiz Star Wars VI. Atala: Jediaren itzulera filmean agertzen da.
| « | bere sabelean minaren eta sufrimenduaren definizio berri bat dago poliki-poliki mila urtean zehar liseritzen diren heinean | » |

## Deskribapena

Sarlacc delakoa zenbait planetatan bizi den landare mota bat da. Sarlaccik ezagunena Tatooine planetako dunen haranean bizi dena da. Izaki honek norbait jaten badu Jabba Huttaren arabera minaren eta sufrimenduaren definizio berri bat ezagutzen da. Askok pentsatzen dutenaren ordez Sarlacca ez da animalia, baizik eta espora bidez ugaltzen den landare bat. Sarlacc ugaltzeko prest dagoenean esporak jaurtitzen ditu atmosferara eta hauek beste toki batzuetara iritsiz barreiatzen dira.

## Elikadura

Askori oilo ipurdia jartzen zaie Sarlacc batekin topo egin dezaketela jakiten dutenean. Star Wars VI. Atala: Jediaren itzulera filmean Jabba maltzurrak Luke Skywalkerri, Han Solori eta Chewbaccari munstro hau elikatzea agintzen die. Luken ekintza bati esker errebeldeek salbatzea lortzen dute. Beste askok ez zuten hain zorte ona izan. Jawa eta Stormtrooper ugari landare beldurgarri honen atzaparretan erori dira. Sarlacc batek bere harrapakina eusten badu ziurra da harrapakin horrek ezingo duela ihesik egin, landareak bere garroekin eusten eta pixkanaka bere ahora eramaten baitu. Jada barruan dagoenean hortz zorrotzezko ilara batek eta izaki honen gihar uzkurdurek, bere harrapakinak ihes egitea ezinezko egiten dute. Ondoren urdail azidoen isurketa eta mila urte irauten duen liseriketa datoz. "Jandako" ospetsu bat Boba Fett ordainsari bilatzailea izan zen. Askok hil zela uste izan zuten, baina ez zen hala izan, bere armajantziari esker salbatzea eta Sarlaccaren barrutik bizirik irtetea lortu zuen.
| « | Sarlaccek, erabat liseriezina jo ninduen. Boba Fett | » |

## Kanpo estekak

* Datuak: Q1150640
# Sarlat-la-Canédako barrutia

Sarlat-la-Canédako barrutia Dordoina departamenduaren barruan dagoen Frantziako barruti bat da. 69.585 biztanle ditu 1.921 kilometro koadrotan. Guztira 122 udalerri ditu. Bere hiriburua Sarlat-la-Canéda da.

## Kanpo estekak

* Datuak: Q702471
# Sarkoidosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Sarkoidosia gaixotasun kronikoa da, jatorri immunologikoa daukana. Berezko lesioak granulomak dira, tuberkulosian bezala, mikroskopioaren bidez ikusten direnak.
Hainbat organo kalte dezake eritasunak, baina birikak dira ohikoenak (%90). Hauen ondoren, gongoil linfatikoak (%75-90), gibela (%60-90), azala (%25), begiak (%25) eta ORLko organoak (%5-20) eta beste batzuk.

## Epidemiologia

Arraza beltzeko pertsonak eragiten ditu sarkoidosiak beste arrazakoak baino gehiago.

## Diagnostikoa
### Sintomak eta zeinuak

Sintomak ez dira espezifikoak: eztula, arnasestua, artralgiak, azalaren lesioak, ikusmenaren arazoak.

### Laboratorioa

* Kaltzioaren maila altua odolean.
* Angiotensin-converting enzyme (ACE) entzimaren maila altua odolean.

### Anatomia patologikoa
## Tratamendua

Kortikoideak erabiltzen dira gaixotasunaren tratamenduan, nahiz eta gaixoen kopuru altua berez senda daitezkeen.

## Kanpo estekak

* (Ingelesez) Foundation for Sarcoidosis Research
* Datuak: Q193894
* Multimedia: Sarcoidosis / Q193894
# Sarkoma

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Sarkoma mesenkimaren zelulek eratutako tumore gaiztoa da. Laster hazi eta hedatzen da, eta, askotan, gazteengan agertzen da. Tumorea eratzen duten zelulen arabera sailkatzen da: fibrosarkoma (kolageno zuntz ugari dituena); linfosarkoma (ehun linfatikoa dagoen tokietan); miosarkoma (gihar-ehunetan); liposarkoma (gantz-ehunetan); etab.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q223911
* Multimedia: Sarcomas / Q223911
# Sarlat-la-Canéda

Sarlat-la-Canéda frantsesez edo Sarlat e La Canedat okzitanieraz Frantziako barrualdeko hiria da, Dordoinako departamenduan eta Akitania Berriako eskualdean kokatutakoa.
9.381 biztanle zituen 2007an.

## Geografia

Hiribildua Périgord Noir-en dago. Hirigunea Dordoña ibaitik sei kilometro iparraldera dago. La Canéda hirigunea ibaitik gertuago dago, Sarlat-etik hiru kilometro hegoaldera. Tren-geltoki bat du, gaur egun Siorac-en-Périgordetik datorren adar baten amaieran dagoena eta garai batean ekialderago hedatzen zena.

## Ekonomia

·Turismoa: Europako iparraldeko turista ugari etortzen dira hiribildura oporretan
·Nekazaritza: nabarmentzekoak dira Dordoñako tabako-ustiategiak 1857tik
·Foie Gras: hainbat fabrikatzaile eta esportatzaile handik eta hainbat ekoizle txikik ahateak eta antzarak hazten dituzte foie gras eta bestelako produktuak ekoizteko (konfiturak, pâté...)
·Boilurra (lurpeko onddoa) Périgord-eko beste produktu tipiko bat da, oso produktu gareztia (1200 €/kg)
·Sarlaten arkitekturagatik Dordoinako tokirik bisitatuena da, eta Frantziako hamalaugarrena, 1.500.000 bisitarirekin urtean.
·Dordoñako merkataritza eta industria ganbera garrantzitsuan parte hartzen du Sarlatek

## Garraioak

'Sarlat Bus' izeneko hiriarteko autobus zerbitzu txiki bat dago; hiri barruan txirrindulariak eta, berrikiago, jendea SegWayn mugitzen ikustea ere ohikoa da. Herriaren barruan eta kanpoan aparkaleku publikoak daude, automobilak utzi eta hiria oinez bisitatzeko. Bordele-Sarlat TER lineak joan-etorria egunean hamahiru aldiz egiten du.

## Kanpo estekak

* (Frantsesez)Hiriko udal webgunea
* Datuak: Q6381
* Multimedia: Sarlat-la-Canéda / Q6381
# Sapporoko metroa

Sapporoko metroa (japonieraz: 札幌市営地下鉄, Sapporo-shiei chikatetsu), Japoniako Sapporo hiriko garraiobide publikoa da. 1971ko abenduaren 16an zabaldu zen eta gaur egun metro-sareak hiru linea eta 48,0 kilometro dauzka.
2008an 209 milioi bidaiarik erabili zuten.

## Ikus, gainera

* Sapporo

## Kanpo estekak

* (Ingelesez) Metroaren webgune ofiziala.
* Datuak: Q736098
* Multimedia: Sapporo Municipal Subway / Q736098
# Sapri

Sapri Italiako udalerri bat da. Salernoko probintzian kokatuta dago, Campania eskualdean. 6.373 biztanle ditu, 14,2 kilometro koadroko azaleran banatuta.

## Mugakideak

Saprik honako udalerri hauekin egiten du muga:
Maratea Rivello Tortorella Torraca Vibonati

## Kanpo estekak

* Datuak: Q81654
* Multimedia: Sapri / Q81654
# Saproscincus

Saproscincus Scincidae familiako narrasti genero bat da. Australiako ekialdean bizi dira.

## Espezieak

* Saproscincus basiliscus (Ingram & Rawlinson, 1981)
* Saproscincus challengeri (Boulenger, 1887)
* Saproscincus czechurai (Ingram & Rawlinson, 1981)
* Saproscincus eungellensis Sadlier, Couper, Colgan, Vanderduys & Rickard, 2005
* Saproscincus hannahae Couper & Keim, 1998
* Saproscincus lewisi Couper & Keim, 1998
* Saproscincus mustelinus (O’Shaughnessy, 1874)
* Saproscincus oriarus Sadlier, 1998
* Saproscincus rosei Wells & Wellington, 1985
* Saproscincus spectabilis (De Vis, 1888)
* Saproscincus tetradactylus (Greer & Kluge, 1980)

## Kanpo estekak

* Datuak: Q2111815
* Multimedia: Saproscincus / Q2111815
* Espezieak: Saproscincus
# Sendets (Pirinio Atlantikoak)

Sendets (okzitanieraz Sendèts) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q1102473
* Multimedia: Sendets (Pyrénées-Atlantiques) / Q1102473
# Sendotasun (estatistika)

Estatistikan, sendotasuna edo jasankortasuna zenbatesle, eta zabalago, estatistika-prozedura edo tresnei buruz bilatzen den propietate bat da. Zenbatesle bat edo bestelako estatistika-tresna bat sendoa edo jasankorra dela esango da, horien garapen eta kalkuluan ezarritako eredu, suposizio eta hipotesiak guztiz bete ez arren, zenbatesle eta tresna horiek baliozkoak izaten eta bere propietateak atxikitzen jarraitzen dutenean.
Adibidez, batez besteko aritmetiko sinplea zenbatesle sendoa ez dela esaten da, aurretik espero ez baina azal daitezkeen outlier edo muturreko datuen eraginaren pean geratzen delako neurri handi batean. Honako datu hauetarako zentroa edo batez bestekoa 10 izatea espero bada ere
batez besteko aritmetikoak 150/6=25 emaitza erakusten du, 100 balioa duen muturreko datuaren mendean geratu delako. Kasu hauetarako, mediana zenbatesle sendoa dela esaten da, 100 datua barneratura ere, Me=10 emaitza lortzen delako.

## Kanpo estekak

* Datuak: Q1665389
# Sendenhorst

Sendenhorst Alemaniako udalerria da. Ipar Renania-Westfalia estatuan kokatuta dago, [[Warendorf barrutia|Warendorf]] barrutian. 2014an 12.880 biztanle zituen 96,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q2740
* Multimedia: Sendenhorst / Q2740
* Webgune ofiziala
# Senditzuegi etxea

Senditzuegi Etxea Getxo udalerriko Neguri auzoko Karmen, Gorbeña, Tejera eta Leioa Etorbide eta kaleek bat egiten duten angeluan kokatuta dago. Estilo eklektikoa du eta 2001 urtetik Getxoko eremu berezian sailkatuta dago.

## Eraikina

Eraikin bifamiliarra da, lau aldeak agerian dituena, oin laukizuzena eta teilatu etena, horma batez itxiriko lorategi txiki batez inguratua. Altxaeran erdisotoa, behe-oina, lehenengo solairua eta ganbara ditu. Kanpoko aldetik oso konplexua da, lau fatxadetako bakoitzak bere hormapikoa duelako eta guztiak ezberdinak direlako. Sarrera ezker muturrean dago, eta erdi-puntuko arku baten bidez ataripera egiten da, bertan dago eraikinerako sarrera. Alboetako fatxada batean TAPIAren armarria aurkezten da. Dekorazioaren ikuspuntutik, nagusi dira ingeles eraginpeko elementuak, baina euskal molde berriak berezko zituen elementuen artean ageri dira. Honenbestez, itxurazko zurezko bilbadurak era askotan ageri dira eta hormapikoetako eta teilatuko etenuneetako artikulazioekin batera era askotako bermeak dituzten teilategal irtenak ageri dira, baita habe nagusien abiapuntuak, silarri txikiko xehetasunak beheko partean, bay-windows direlakoak, forjazko apaingarriak eta beste. Landu gabeko harri entokatuekin eginak dira paramentuak, zuriz pintaturik daude; itxurazko zurezko bilbaduran berdea erabili zuten. Estilistikaren ikuspuntutik, Britainiako tradizioaren elementuen eta euskal baserriaren elementuen arteko alboratzearen eredu zoragarrienetako bat da etxebizitza familiabakar batean.

## Erreferentziak

* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/29743

## Kanpo estekak

* Datuak: Q65559840
* Multimedia: Buildings in Getxo / Q65559840
# Sendotza

Sendotza edo konfirmazioa Kristau-erlijioan, Bataioko grazia osatu eta sendotzen duen sakramentua da, Espiritu Santua eta bere dohain guztiak komunikatuz. Normalean, tokiko Elizaren buru den apezpikuak ematen du baina kasu batzuetan parrokoek euren parrokietan eta kaperauek diharduten ospitaleetan ere emateko ahalmena ere izaten dute. Erritua esku-ipintzearen bitartez, eta Eliza Katolikoan, igurtziaren bitartez egiten dute.
Sakramentu hau bigarrengoa (bataioa eta gero) edo laugarrengoa (Bataioa, Penitentzia eta Eukaristia eta gero) da eta, horren bitartez fededuna guztiz tokikotzen da Elizaren komunitatean. Antzinako Elizan, bataioa hartu eta berehala hartzen zuten eta ohiturak oraindik Eliza Ortodoxoetan eta Afrikarretan dirau. Eliza Katolikoan berriz, 1600 eta XX. mende artean, bataiatu eta bi eta zazpi urte pasa ondoren hartzen zuten eta Vatikanoko II. kontzilioa eta gero lehenengo nerabezaroan. Eliza anglikanoan eta luteranoan 14 eta 16 urte artean hartzen dute.

## Erreferentziak

* ↑ Harluxet Hiztegi Entziklopedikoa. Sendotza. .
* ↑ Pomazansky, Protopresbyter Michael (1973), Orthodox Dogmatic Theology, Platina: Saint Herman of Alaska Brotherhood, 272. orr., LCCN 84-051294

## Ikus, gainera

* Benei Mitzvah

## Kanpo estekak

* Datuak: Q188613
* Multimedia: Confirmation / Q188613
# Seignanx kantonamendua

Seignanx kantonamendua Frantziako kantonamendu bat da. Landak departamenduan dago, Akitania Berria eskualdean. Guztira 8 udalerri ditu eta Saint-Martin-de-Seignanx da bere hiriburua.

## Kanpo estekak

* Datuak: Q17623280
# Seiganto-ji

Seiganto-ji (japonieraz: 青岸渡寺) , Nachikatsuura (Wakayama) herrian dagoen tenplu budista ezaguna da. 2004an UNESCOk Gizateriaren Ondare izendatu zuen Kii mendizerrako toki eta erromes bide sakratuak izeneko multzoan. Japoniako Altxor Nazionala da. Seiganto-ji Kumano Nachi Taisha santutegi xintoistaren barnean dago.

## Historia

Kondairaren arabera IV mendean Indiatik etorri zen Ragyō Shōnin monjeak fundatu zuen. Nachi ur-jauziaren ondoan eraiki zen, uste da aurretik toki natural sakratua kontsideratzen zela Japoniako ur-jauzi altuena den Nachi.

## Iruditegia

* Hondō eraikina.
* Ate nagusia.
* Nachi ur-jauzia.
* Shōrō eraikina.
* Pagoda.

## Ikus, gainera

* Kumano Nachi Taisha
* Kii mendizerrako toki eta erromes bide sakratuak

## Kanpo estekak

* Datuak: Q1476235
* Multimedia: Seigantoji / Q1476235
# Seignalens

Seignalens (frantsesez eta ofizialki: Seignalens) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 37 biztanle zituen.

## Demografia
### Biztanleria

2007an Seignalens udalerrian erroldatutako biztanleak 32 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 15 familiaren etxebizitza nagusia ziren, 7 bigarren erresidentzia ziren eta 12 hutsik zeuden. Etxebizitza guzti hauek 34etxeak ziren. 15 etxebizitza nagusietatik 14 bere jabearen bizilekua ziren eta 1 alokairuan okupaturik zegoen; 2 etxek hitu gela zituzten, 3 etxek lau zituzten eta 10 etxek bost zituzten. 11 etxek euren parking plaza propioa zuten azpian. 8 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Seignalens udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 4 |
| 0 | 60-64 | 0 |
| 4 | 55-59 | 0 |
| 0 | 50-54 | 4 |
| 4 | 45-49 | 4 |
| 4 | 40-44 | 4 |
| 4 | 35-39 | 0 |
| 0 | 30-34 | 4 |
| 4 | 25-29 | 0 |
| 0 | 20-24 | 4 |
| 0 | 15-19 | 0 |
| 8 | 10-14 | 0 |
| 8 | 5-9 | 0 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 21 ziren, horien artean 18 aktiboak ziren eta 3 inaktiboak ziren. 18 pertsona aktiboetatik 16 lanean zeuden (8 gizon eta 8 emakume) eta 2 langabezian zeuden (2 gizon). 3 pertsona inaktiboetatik 2 erretiraturik zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q173174
* Multimedia: Seignalens / Q173174
# Seigarren jokalaria

Saskibaloian, seigarren jokalaria, partida osoan zehar titularra ez den jokalaria da baina oso maiz aulkitik irteten den beste ordezkoak baino sarriago irteten den jokalariari esaten zaio. Seigarren jokalariak askotan beste titular batzuk jolasten duten denbora beste edo gehiago jolasten du eta antzeko estatistikak lortzen ditu. Posizio desberdinetan jolasteko gai den jokalari bat izaten da, horretxegatik sarriagotan ordezkatuak izan ahal dira. Adibidez, Kevin McHale, laurogeigarren hamarkadan Boston Celticsekin jokatu zuen seigarren jokalari famatu bat, pibot edo ala-pibot bezala joka zezakeen.
Seigarren jokalari on baten presentzia indarraren seinalea izaten da. Adierazten du talde batek aulkian sendotasuna duela eta seigarren jokalaria hasieratik jolasteko gai dela talde gehienetan.
Ohiko estrategia bat da beste taldeko boskotea, nekatuta edo falta arazoekin dagoenean, seigarren jokalaria kantxara irtetea; horrela jokalariak partida iraultzen du bere taldearen alde. Sar daiteke bere taldeak punturik galdu gabe, Toni Kukok erakutsi zuenez Chicago Bulls-en laurogeita hamargarren hamarkada loriatsuan eta orain dela gutxiago, Manu Ginóbili San Antonio Spurs-en. Edo Jason Terry Dals Mvericks-en.

## Esamoldearen jatorria

Boston Celtics-eko legendazko entrenatzaileak, Red Auerbach, saskibaloian seigarren jokalariaren izendapenaren sortzailea dela esan ohi da. Red Auerbachek Frank Ramsey erabili zuen base bezala, Celtics-en dinastiaren lehenengo etapan Bob Cousy eta Bill Sharmanek osatutako Hall of Fame bikotearekin jokatzen zuela. Nahiz eta Ramsey Celtics taldeko jokalari onenetariko bat izan, aulkitik irteten erosoago sentitzen zen eta Auerbachek bere jokalari onenak nekatu gabeak nahi zituen.

## Seigarren jokalaririk onena saria

Gaur egun, NBA ligan seigarren jokalaririk onenaren saria (The NBA Sixth Man of the Year) urtero esleitzen da 1982-1983. urteko ligaren geroztik.

## Kanpo estekak

* Datuak: Q83803
# Seigarren Gurutzada

Seigarren Gurutzada (1228 - 1229) Ekialde Hurbila asaldatu zuen seigarren kanpaina baino gerra diplomatikoa izan zen.
Laugarren eta Bosgarren Gurutzadetan bezala, kanpainaren helburua Jerusalem eta Lur Santua osoa berreskuratzea zen. Azken porrota izan eta zazpi urte geroago hasi zen. Hainbeste borroka gutxi izan zituen, ezen aditu batzuen ustetan ez zen berezko gurutzada. Horrela seigarrena Luis IX.aren erasoa Damietan izango litzateke. Hala eta guztiz ere, Frederikok Jerusalem eta inguruko lurralde batzuen behin-behineko kontrola Jerusalemgo erresumarentzat lortu zuen.

## Erreferentziak

* ↑ Cattaneo, Giulio. (1992). Federico II di Svevia. Erroma: Newton & Compton.

## Kanpo estekak

* Datuak: Q51660
* Multimedia: Sixth Crusade / Q51660
# Seigarren etorbidea (Manhattan)

Seigarren etorbidea edo Ameriketen etorbidea, ingelesez: Sixth Avenue edo Avenue of the Americas, AEBetako New York hiriko etorbide bat da, Manhattan barrutian.
* Datuak: Q109873
* Multimedia: 6th Avenue (Manhattan) / Q109873
# Savilly

Savilly Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 81 biztanle zituen.

## Demografia
### Biztanleria

2007an Savilly udalerrian erroldatutako biztanleak 76 ziren. Familiak 36 ziren, horien artean 12 pertsona bakarrekoak ziren (12 bakarrik bizi ziren emakumeak eta 12 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 61 etxebizitza zeuden, 36 familiaren etxebizitza nagusia ziren, 22 bigarren erresidentzia ziren eta 3 hutsik zeuden. Etxebizitza guzti hauek 60etxeak ziren. 36 etxebizitza nagusietatik 32 bere jabearen bizilekua ziren eta 4 alokairuan okupaturik zeuden; 3 etxek bi gela zituzten, 12 etxek hiru zituzten, 8 etxek lau zituzten eta 13 etxek bost zituzten. 18 etxek euren parking plaza propioa zuten azpian. 13 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Savilly udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 4 | 80-84 | 0 |
| 0 | 75-79 | 8 |
| 4 | 70-74 | 4 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 0 | 50-54 | 4 |
| 8 | 45-49 | 0 |
| 0 | 40-44 | 0 |
| 0 | 35-39 | 0 |
| 8 | 30-34 | 0 |
| 0 | 25-29 | 8 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 37 ziren, horien artean 31 aktiboak ziren eta 6 inaktiboak ziren. 31 pertsona aktiboetatik 30 lanean zeuden (16 gizon eta 14 emakume) eta 1 langabezian (1 emakume eta 1 emakume). 6 pertsona inaktiboetatik 4 erretiraturik zeuden eta 2 ikasten zeuden.

### Ekonomia jarduerak

2000. urtean Savilly udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q16278
* Multimedia: Savilly / Q16278
# Savigné-l'Évêque kantonamendua

Savigné-l'Évêque kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 15 udalerri ditu eta Savigné-l'Évêque da bere hiriburua.

## Kanpo estekak

* Datuak: Q17623264
# Senven-Léhart

Senven-Léhart (bretainieraz Senven-Lehard) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q1012420
* Multimedia: Senven-Léhart / Q1012420
# Sentsazio termiko

Sentsazio termikoa hautematen den kanpo-tenperatura da. Airearen tenperatura, hezetasun erlatiboa eta haizearen abiadura kontuan izanda (edo elkar hartuta), gorputzak nabaritzen duen tenperatura da. Airearen tenperatura baxua denean, haizearen abiadurak areagotu egiten du hotz-sentsazioa (haizearen hozte-faktoreaz kalkulatzen da); airearen tenperatura altua denean, ordea, airearen hezetasun erlatiboak bero-sentsazioa areagotu egiten du (horri sargori-tenperatura esaten zaio).

## Truke-mekanismoak

Giza gorputzak elikagaietatik lortzen duen energia erabiltzen du. Hazkuntzan, mugimenduan eta bere funtzionamenduan erabiltzen du. Hondakin gisa, beroa sortzen du. Lehenik eta behin, gorputza funtzionamendurako tenperatura egokian mantentzeko erabiltzen du, eta, ondoren, soberakina disipatzen du. Sortutako bero-kantitatea indize metabolikoaren bidez ebaluatzen da.
Sortzen dena baino bero gehiago disipatzen bada, hotz-sentsazioa izaten da; gutxiago disipatzen bada, bero-sentsazioa izango da. Erosotasun-sentsazioa lortzen da disipaturiko beroa gutxi gorabehera sortutako beroaren berdina denean. Gorputzaren bero-galerak aldatzen dituen mekanismo orok eragina izango du sentsazio termikoan.
Gorputz biluziak 15 eta 30 ° C arteko (gutxi gorabehera) giro-tenperaturetarako beroaren emisioa erregulatzeko aukera du.

## Erreferentziak

* ↑ Euskalterm: [Hiztegi terminologikoa] [2017]

## Kanpo estekak

* Datuak: Q1293777
* Multimedia: Apparent temperature / Q1293777
# Seny

Seny (ahoskera [ˈsɛɲ, euskaraz zentzu) katalanez literalki sena esan nahi du, halere sen ona, zentzutasuna edo zuhurtzia bezala itzul daiteke. Katalunian asko erabili ohi den hitz edo esamoldea da, sarritan politika giroan. Katalanezko hitza latinezko sensus ("zentzu") hitzetik eratorria izatea litekeena da.

## Kanpo estekak

* Datuak: Q3750947